Document ID: /roh_data/filtered/fineweb-2-filterrobots_roh.jsonl.gz/44235

Svizra - Cussegl federal vul dapli agen chapital per bancas
Il Cussegl federal vul cun ina midada d’ordinaziun che las bancas han dapli agen chapital e na giajan betg en talas grondas ristgas. Las bancas refusan dentant questas midadas. Ellas teman che las fatschentas pudessan patir da las mesiras, scriva l’agentura da novitads sda.
Ils 7 d’avrigl aveva il Departament federal da finanzas preschentà las propostas. Uschia na duajan credits gronds ed investiziuns grondas betg pli surpassar in quart dal chapital essenzial. Tenor in studi da la surveglianza federala dals martgads da finanzas èn pliras bancas pertutgadas perquai ch’ellas han cun ipotecas gia cuntanschì la quota pretendida da nov.